**Nyhedsbrev** 4

Juni 2013.

**Miniarkibas**

Nu er det ganske vist! Vi er på vej. Vi har, som flere måske husker**,** ventet i lang tid på færdiggørelsen af en ”hjemmeside,” som er betingelsen for, at vi kan gøre vores arkivalier søgbare på nettet. Denne ”hjemmeside” er klar nu, så straks efter sommerferien, vil vi klargøre tingene, så du kan sidde hjemme og kikke i vores samling.

Det bliver en stor dag i foreningens historie!!!

**”Gamle Haarby”**

Journalist Søren Plovgaard har på Facebook oprettet en side, der hedder ”Gamle Haarby.” Siden er meget velbesøgt. Allerede for ca. en måned siden var der 425 medlemmer. Formålet med siden er, at man kan lægge billeder fra det gamle Haarby ind, så alle kan få fornøjelse af at kikke på dem. Aktiviteten er stor, dagligt lægges der billeder ind på siden.

Hvis du har lyst til at se disse billeder, er betingelsen, at du skal være oprettet i Facebook og derefter henvende dig til Søren Plovgaard, som giver dig adgang til siden.

Søren Plovgaard har følgende mailadresse: sp@fynskemedier.dk

**Kirkerne i Assens kommune – en kulturarv**

Dette er titlen på en bog, der netop er udkommet og som indeholder alle de ugentlige artikler om kommunens kirker, udarbejdet af de lokalhistoriske foreninger til FOLKEBLADET.

Resultatet er en flot bog, der kan købes for kr. 50 ved henvendelse på Arkivet 1. mandag i hver måned mellem kl. 19 og 21 – eller til undertegnede.

**Udflugt**

Vi vil gerne invitere alle interesserede til en cykeltur

**Tirsdag d. 13. august kl. 18 med afgang fra Hallens P-plads.**

Turen går til de gamle skoler i Sarup og Strandby og Haarby ny og gammel skole.

Det er de skoler, som vi har valgt at lave artikler om til LOKALAVISEN i år.

Jeg kan oplyse, at artiklen om Haarby ny skole kunne læses i uge 6, Haarby gl. skole var i uge 15. I uge 28 kommer Strandby skole og i uge 38 gælder det Sarup gl. skole.

**Nyhedsbrevet**

Bestyrelsen er stadig af den opfattelse, at Nyhedsbrevet er et godt tiltag, som bringer os tættere på vores medlemmer.

Vi vil gerne, som alle mulige andre afbureaukratisere og spare – forstået på den måde, hvis du har en computer, så send os venligst din mailadresse til hlf.haarby@mail.dk, så vil du for fremtiden modtage Nyhedsbrevet på mail. Det vil hjælpe os i distribueringen af brevet.

Tilbage er kun at ønske

GOD SOMMER!

Haarby Lokalhistoriske Forening

P.v.a.

Bestyrelsen

Hans Ove Olesen

Husk:

Åbningstid – hver den 1. mandag i måneden mellem kl. 19 og 21.